8. janúar

8. janúar er 8. dagur ársins samkvæmt gregoríska tímatalinu. 357 dagar (358 á hlaupári) eru eftir af árinu.

 Atburðir 
 1297 - Mónakó fékk sjálfstæði.
 1499 - Loðvík 12. Frakkakonungur giftist Önnu af Bretagne, ekkju forvera síns, Karls 8.
 1608 - Hundrað landnemar komu til Jamestown í Virginíu með skipstjóranum Christopher Newport. Þar voru þá aðeins 38 eftirlifandi af upprunalegum stofnendum bæjarins.
 1657 - Miles Sindercombe og fleiri sem ætluðu sér að myrða Oliver Cromwell voru handteknir í London.
 1678 - Svíar náðu eynni Rügen aftur af Brandenborgurum í orrustunni við Warksow.
 1686 - Á Suðurnesjum snjóaði svo mjög á tveimur dögum að tók meðalmanni í mitti, segir í Kjósarannál. 
 1697 - Thomas Aikenhead, skoskur námsmaður, var tekinn af lífi fyrir guðlast.
 1815 - Orrustan um New Orleans. Bandarískur her undir stjórn Andrews Jackson hershöfðingja vann sigur á bresku innrásarliði.
 1863 - Forngripasafnið var stofnað um gjöf fimmtán forngripa frá Helga Sigurðssyni.
 1895 - Blaðið Framsókn, sem var fyrsta kvennablaðið á Íslandi, kom út á Seyðisfirði. Það kom út til ársloka 1903.
 1912 - Afríska þjóðarráðið var stofnað í Suður-Afríku.
 1926 - Ibn Sád varð konungur Hejaz og endurnefndi það Sádí-Arabíu.
 1928 - Knattspyrnufélag Akureyrar var stofnað.
 1958 - Bobby Fischer varð skákmeistari Bandaríkjanna, 14 ára að aldri.
 1964 - Fyrsta konan var kjörin íþróttamaður ársins á Íslandi, Sigríður Sigurðardóttir handknattleikskona.
 1971 - Skæruliðasamtökin Tupamaros rændu sendiherra Breta í Úrúgvæ og héldu honum þar til í september.
 1972 - Melrakkaey í Grundarfirði var friðlýst.
 1973 - Réttarhöld í Watergate-málinu hófust.
 1977 - Sovétríkin skutu upp geimfarinu Luna 21.
 1977 - Þrjár sprengjur sprungu í Moskvu með þeim afleiðingum að sjö dóu.
 1982 - Kuldamet var slegið í Danmörku þegar frostið mældist 31,2 gráður.
 1982 - AT&T Corporation var skipt upp í 22 fyrirtæki eftir dóm fyrir brot gegn lögum um bann við einokun.
 1985 - Reykingabann tók gildi á Rauða torginu í Moskvu.
 1987 - Dow Jones-vísitalan náði í fyrsta sinn meira en 2000 stigum við lokun kauphallarinnar.
 1989 - Kegworth-flugslysið: 47 létust þegar Boeing 737-þota frá British Midlands hrapaði við Kegworth.
 1991 - Bandaríska flugfélagið Pan American World Airways lýsti sig gjaldþrota.
 1992 - George H. W. Bush Bandaríkjaforseti varð alvarlega veikur í kvöldverði í Japan. Hann kastaði upp í kjöltu Kiichi Miyazawa forsætisráðherra og féll svo í yfirlið.
 1993 - Braer-stormurinn gekk yfir Norður-Atlantshaf. Olíuflutningaskipið Braer brotnaði í tvennt og yfir 80.000 tonn af olíu láku út í sjó.
 1996 - 300 manns fórust þegar flutningaþota hrapaði á markað í Kinsasa í Saír.
 2007 - Rússnesk olíufyrirtæki hættu að dæla olíu um leiðslur í Hvíta-Rússlandi vegna olíudeilu landanna.
 2008 - Á aðeins þremur viðskiptadögum féllu íslensk hlutabréf um 10,53%. Þar af Exista og SPRON hvað mest.
 2010 - Landslið Tógó í knattspyrnu karla varð fyrir hryðjuverkaárás á ferð sinni með rútu gegnum angólsku útlenduna Kabinda. Liðið dró sig úr Afríkukeppninni 2010 í kjölfarið.
 2011 - Skotárásin í Tucson: Ungur maður myrti sex og særði 13, þar á meðal þingkonuna Gabrielle Giffords, í skotárás við Safeway-verslun í Tucson, Arisóna.
 2016 - Eiturlyfjabaróninn Joaquín Guzmán náðist eftir flótta frá öryggisfangelsi í Mexíkó.
 2020 – Persaflóakreppan 2019–2020: 176 manns létust þegar Íransher skaut niður úkraínska farþegaflugvél eftir flugtak í Teheran í Íran. Tveimur írönskum eldflaugum var skotið á herstöðvar í Sádi-Arabíu þar sem bandarískir hermenn dvöldu.
 2023 – Stuðningsmenn fyrrum forseta Brasilíu, Jairs Bolsonaro, réðust á þinghúsið, forsetahöllina og hæstaréttinn í höfuðborginni Brasilíu til að mótmæla embættistöku nýja forsetans Luiz Inácio Lula da Silva.

 Fædd 
 1829 - Arngrímur Gíslason málari (d. 1887).
 1865 - Ellen Clapsaddle, bandarískur teiknari (d. 1934).
 1867 - Emily Greene Balch, bandarískur félagsfræðingur og Nóbelsverðlaunahafi (d. 1961).
 1870 - Miguel Primo de Rivera, spænskur einræðisherra (d. 1930).
 1880 - Guðrún Lárusdóttir, íslenskur rithöfundur og stjórnmálamaður (d. 1938).
 1885 - John Curtin, forsætisráðherra Ástralíu (d. 1945).
 1902 - Carl Rogers, bandarískur sálfræðingur (d. 1987).
 1902 - Georgij Malenkov, sovéskur stjórnmálamaður (d. 1988).
 1905 - Carl Gustav Hempel, þýskur heimspekingur (d. 1997).
 1912 - Sigurður Þórarinsson, íslenskur náttúrufræðingur (d. 1983).
 1935 - Elvis Presley, bandarískur söngvari (16. ágúst 1977) 
 1941 - Graham Chapman, breskur grínisti (d. 1989).
 1942
 Stephen Hawking, enskur eðlisfræðingur og rithöfundur (d. 2018).
 Junichiro Koizumi, forsætisráðherra Japans.
 1947
 David Bowie, enskur tónlistarmaður (d. 2016).
 Gísli Már Gíslason, verkfræðingur og bókaútgefandi.
 1948 - Þuríður Backman, íslenskur stjórnmálamaður.
 1958 - Betsy DeVos, bandarísk stjórnmálakona.
 1959 - Paul Hester, ástralskur trommari (d. 2005).
 1959 - Þorgrímur Þráinsson, íslenskur knattspyrnumaður og rithöfundur.
 1967 - R. Kelly, bandarískur söngvari.
 1971 - Dóra Takefusa, íslensk dagskrárgerðarkona.
 1975 - Þorbjörg Magnea Óskarsdóttir (Tobba) íslensk listakona.
 1980 - Rachel Nichols, bandarísk leikkona.
 1981
 Genevieve Cortese, bandarísk leikkona.
 Halla Gunnarsdóttir, íslensk blaðakona.
 1982 - Grétar Rafn Steinsson, íslenskur knattspyrnumaður.
 1984 - Kim Jong-un, leiðtogi Norður-Kóreu.
 1986 - David Silva, spænskur knattspyrnumaður.
 1989 - Kristján Einar Kristjánsson, íslenskur Formúlu 3-kappakstursmaður.
 2011
 Vincent Frederik Minik Alexander Danaprins.
 Josephine Sophia Ivalo Mathilda Danaprinsessa.

 Dáin 
 1100 - Klemens 3. mótpáfi.
 1107 - Játgeir Skotakonungur (f. 1074).
 1198 - Selestínus 3. páfi.
 1324 - Marco Polo, ítalskur heimshornaflakkari (f. 1254).
 1337 - Giotto di Bondone, ítalskur listmálari og arkitekt (f. um 1267).
 1642 - Galileo Galilei, ítalskur stærðfræðingur, stjörnufræðingur og eðlisfræðingur (f. 1564).
 1697 - Thomas Aikenhead, skoskur námsmaður (f. um 1678).
 1880 - Joshua A. Norton, sjálfskipaður keisari Bandaríkjanna. (f. um 1818).
 1941 - Robert Baden-Powell, stofnandi skátahreyfingarinnar (f. 1857).
 1950 - Joseph Schumpeter, tékkneskur hagfræðingur (f. 1883).
 1976 - Zhou Enlai, kínverskur leiðtogi.
 1996 - François Mitterrand, Frakklandsforseti (f. 1916).
 2002 - Aleksandr Prokhorov, sovéskur eðlisfræðingur (f. 1916).
 2008 - Bjarni Jónsson, íslenskur myndlistarmaður (f. 1934).

 Tilvísanir 

Flokkur:Janúar